stanford-oval/wikipedia huggingface dataset:
กิตตน์ก้อง ขำกฤษ
รางวัล

| ปี พ> ศ. | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2559 | ดาราอินไซด์ อวอร์ด นาคราช ครั้งที่ 1 | นักแสดงดาวรุ่งชาย | ได้รับรางวัล | แม่ดอกรักเร่ |
| 2561 | ดาราอินไซด์ อวอร์ด นาคราช ครั้งที่ 3 | นักบู๊ดาวรุ่งชายยอดเยี่ยมแห่งปี | ได้รับรางวัล | สมิงจ้าวท่า |
| 2562 | กุลบุตรพุทธธรรม เนื่องในโอกาสวันแม่แห่งชาติ ประจำปี 2562 | ลูกกตัญญู​คุณธรรม | ได้รับรางวัล​ | -​ |
| 2566 | โล่เกียรติคุณ เนื่องในโอกาสวันแม่แห่งชาติ ประจำปี 2566​ | ลูกที่มีความกตัญญูกตเวทีอย่างสูงต่อแม่ | ได้รับรางวัล | -​ |
แหล่งข้อมูลอื่น

กิตตน์ก้อง ขำกฤษ ที่อินสตาแกรม
ประวัติ บูม กิตตน์ก้อง ขำกฤษ
เลอศักดิ์ สมบัติศิริ

| ท่านผู้หญิงเลอศักดิ์ สมบัติศิริท> จ.ว., ท.ม., จ.ช. |
| --- | --- |


รัฐมนตรีว่าการกระทรวงคมนาคม
ดำรงตำแหน่ง 22 ตุลาคม 2519 – 20 ตุลาคม 2520
นายกรัฐมนตรี: ธานินทร์ กรัยวิเชียร
ก่อนหน้า: ทวิช กลิ่นประทุม
ถัดไป: สุรกิจ มัยลาภ
 
ข้อมูลส่วนบุคคล
เกิด: 20 กุมภาพันธ์ พ.ศ. 2462 จังหวัดพระนคร ประเทศสยาม
เสียชีวิต: 9 พฤศจิกายน พ.ศ. 2553 (91 ปี) โรงพยาบาลศิริราช กรุงเทพมหานคร ประเทศไทย
คู่สมรส: พินิจ สมบัติศิริ
บุตร: 2 คน
บุพการี: พระยาภักดีนรเศรษฐ (เลิศ เศรษฐบุตร) (บิดา) คุณหญิง สิน เศรษฐบุตร (มารดา)
นามสกุลเดิม: เศรษฐบุตร

ท่านผู้หญิง เลอศักดิ์ สมบัติศิริ (20 กุมภาพันธ์ 2462 — 9 พฤศจิกายน 2553) อดีตประธานกิตติมศักดิ์ บริษัท โรงแรมปาร์คนายเลิศ จำกัด, อดีตเจ้าของโรงแรมสวิสโซเทลปาร์คนายเลิศ และอดีตรัฐมนตรีว่าการกระทรวงคมนาคมหญิงคนแรกของไทย
ประวัติการทำงาน

ท่านผู้หญิง เลอศักดิ์ สมบัติศิริเป็นบุตรของพระยาภักดีนรเศรษฐ (เลิศ เศรษฐบุตร) ผู้สร้างโรงเรียนเศรษฐบุตรบำเพ็ญ และโรงเรียนสตรีเศรษฐบุตรบำเพ็ญ ผู้ริเริ่มรถโดยสารประจำทางขึ้นในเมืองไทย (รถเมล์นายเลิศ) และผู้สร้างโรงแรมปาร์คนายเลิศ ซึ่งปัจจุบันคือโรงแรมสวิสโฮเต็ลปาร์คนายเลิศ ถนนวิทยุ และคุณหญิงสิน ภักดีนรเศรษฐ
ภายหลังจบการศึกษาด้านคหกรรมศาสตร์ จากวิทยาลัยเคียวลิตสุ ประเทศญี่ปุ่น เมื่อ พ.ศ. 2484 ท่านผู้หญิงเลอศักดิ์ได้เข้าทำงานครั้งแรกที่สำนักงานคณะกรรมการข้าราชการพลเรือน(ก.พ.)  ต่อมาจึงเข้าดำเนินกิจการรถเมล์ขาว ของบริษัท นายเลิศ จำกัด และธุรกิจอย่างอื่นของพระยาภักดีนรเศรษฐ ผู้เป็นบิดา จนกระทั่งสิ้นบุญบิดาจึงได้ดำรงตำแหน่งประธาน กรรมการบริษัท นายเลิศ จำกัด เรื่อยมา จากนั้นได้ก่อตั้งบริษัท นายเลิศพัฒนา จำกัด เพื่อพัฒนาอสังหาริมทรัพย์ และบริษัท โรงแรมปาร์คนายเลิศ จำกัด เพื่อดำเนินธุรกิจโรงแรม
ด้านการเมือง ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และในปี พ.ศ. 2519 มีพระบรมราชโองการแต่งตั้งเป็นรัฐมนตรีว่าการกระทรวงคมนาคม ในสมัยรัฐบาลนายธานินทร์ กรัยวิเชียร นับว่าเป็นรัฐมนตรีหญิงสองคนแรกของประเทศไทย (ได้รับแต่งตั้งพร้อมกับ วิมลศิริ ชำนาญเวช)
ชีวิตครอบครัว

ท่านผู้หญิง เลอศักดิ์ สมบัติศิริ สมรสกับนายพินิจ สมบัติศิริ บุตรพระยาศรีเสนา (ศรีเสนา สมบัติศิริ) และคุณหญิงถวิล มีธิดา 2 คน คือ นางพิไลพรรณ สมบัติศิริ และนางสัณหพิศ โพธิรัตนังกูร
ถึงแก่อนิจกรรม

ท่านผู้หญิง เลอศักดิ์ สมบัติศิริ ถึงแก่อนิจกรรมเมื่อเช้าวันที่ 9 พฤศจิกายน พ.ศ. 2553 ด้วยโรคปอดอักเสบ ณ โรงพยาบาลศิริราช สิริอายุรวม 91 ปี ในการนี้พระบาทสมเด็จพระเจ้าอยู่หัวทรงพระกรุณาโปรดเกล้าฯ พระราชทานน้ำหลวงอาบศพ ในวันที่ 10 พฤศจิกายน เวลา 17.00 น. ณ บ้านปาร์คนายเลิศ เลขที่ 2/4 ถนนวิทยุ แขวงลุมพินี เขตปทุมวัน และทรงรับศพไว้ในพระบรมราชานุเคราะห์เป็นเวลา 7 วัน ตั้งแต่วันที่ 10-16 พฤศจิกายน จากนั้นจะมีพิธีสวดอภิธรรมทุกวันอังคารเวลา 19.00 น. จนกระทั่งครบ 100 วัน ทั้งนี้กำหนดให้มีการทำบุญครบ 50 วัน และ 100 วันด้วย
และในวันอาทิตย์ที่ 7 สิงหาคม พ.ศ. 2554 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานเพลิงศพ ท่านผู้หญิงเลอศักดิ์ สมบัติศิริ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เวลา 17 นาฬิกา โดยพระเจ้าวรวงศ์เธอ พระองค์เจ้าศรีรัศมิ์ พระวรชายาโดยเสด็จไปในการนี้ด้วย
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2534 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2520 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2509 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2512 –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น : พ.ศ. 2547 -  เครื่องราชอิสริยาภรณ์อาทิตย์อุทัย ชั้นที่ 3 มงกุฎแสงสีทอง
วันนวัตกรรมแห่งชาติ

| วันนวัตกรรมแห่งชาติ |
| --- | --- |
จัดขึ้นโดย:  รัฐบาลไทย
ประเภท: วันสำคัญของชาติ
ความสำคัญ: เทิดพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร ในฐานะทรงเป็น "พระบิดาแห่งนวัตกรรมไทย"
การเฉลิมฉลอง: การมอบรางวัลนวัตกรรมแห่งชาติโดยสำนักงานนวัตกรรมแห่งชาติ (องค์การมหาชน)
วันที่: 5 ตุลาคม
ความถี่: ทุกปี
ครั้งแรก: พ.ศ. 2548
ส่วนเกี่ยวข้อง: พระบาทสมเด็จพระมหาภูมิพลอดุลยเดชมหาราช บรมนาถบพิตร แกล้งดิน
วันนวัตกรรมแห่งชาติ เป็นวันสำคัญที่รัฐบาลไทยกำหนดไว้ตรงกับวันที่ 5 ตุลาคมของทุกปีเพื่อระลึกถึงพระอัจฉริยภาพด้านนวัตกรรมในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ประวัติ

พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินแปรพระราชฐานประทับแรม ณ พระตำหนักทักษิณราชนิเวศน์ ตำบลกะลุวอเหนือ อำเภอเมืองนราธิวาส จังหวัดนราธิวาส เป็นประจำทุกปี และเสด็จพระราชดำเนินเยี่ยมราษฎรในพื้นที่เป็นนิจ ปรากฏครั้งแรกเมื่อวันที่ 5 ตุลาคม พ.ศ. 2522 ได้เสด็จพระราชดำเนินเยี่ยมราษฎรใรพื้นที่และทรงทราบถึงปัญหาเรื่องที่ดินทำกิน ต่อมาสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (สำนักงาน กปร.) มีมติให้จัดตั้งศูนย์ศึกษาการพัฒนาพิกุลทอง อันเนื่องมาจากพระราชดำริเมื่อวันที่ 6 มกราคม พ.ศ. 2525
เมื่อวันที่ 24 สิงหาคม พ.ศ. 2535 พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระราชดำรัสเกี่ยวกับการพัฒนาดินในจังหวัดนราธิวาสด้วยการแกล้งดิน แก่พระเจ้าวรวงศ์เธอ พระองค์เจ้าจักรพันธ์เพ็ญศิริ องคมนตรี สุเมธ ตันติเวชกุล เลขาธิการ กปร. ชิต นิลพานิช ผู้ว่าราชการจังหวัดนราธิวาส เล็ก จินดาสงวน ผู้ช่วยอธิบดีกรมชลประทาน นายอำเภอท้องที่ และข้าราชการที่เกี่ยวข้องในจังหวัดนราธิวาส จากนั้นในวันที่ 5 ตุลาคม พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินทอดพระเนตรการดำเนินโครงการของศูนย์พิกุลทองอันเนื่องมาจากพระราชดำริ มีพระราชดำรัสถึงนวัตกรรมโครงการแกล้งดินให้นำไปศึกษาค้นคว้าเพื่อปรับปรุงดินเปรี้ยวให้ใช้ประโยชน์ทางการเกษตรต่อไป
คณะรัฐมนตรีได้มีมติเมื่อวันที่ 20 มิถุนายน พ.ศ. 2549 เห็นชอบตามที่กระทรวงวิทยาศาสตร์และเทคโนโลยีในขณะนั้น ให้ดำเนินโครงการเทิดพระเกียรติเนื่องในพระราชพิธีฉลองสิริราชสมบัติครบ 60 ปี พ.ศ. 2549 โดยถวายพระราชสมัญญา "พระบิดาแห่งนวัตกรรมไทย" และกำหนดให้วันที่ 5 ตุลาคมของทุกปีเป็นวันนวัตกรรมแห่งชาติ
กิจกรรม > รางวัลนวัตกรรมแห่งชาติ

สำนักงานนวัตกรรมแห่งชาติ (องค์การมหาชน) จัดประกวดชิงรางวัลนวัตกรรมแห่งชาติเป็นประจำทุกปี ตั้งแต่ปี 2548 เพื่อเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเนื่องในวันนวัตกรรมแห่งชาติ โดยผู้ได้รับรางวัลชนะเลิศในแต่ละรายการได้จะรับพระบรมรูปและสิทธิประโยชน์จากสำนักงาน
ดูเพิ่ม

โครงการอันเนื่องมาจากพระราชดำริ
แกล้งดิน
โครงข่ายประสาทแบบสังวัตนาการ

โครงข่ายประสาทแบบสังวัตนาการ หรือ โครงข่ายประสาทแบบคอนโวลูชัน (convolutional neural network, CNN) เป็นโครงข่ายประสาทแบบป้อนไปข้างหน้า แต่ละหน่วยเซลล์ภายในโครงข่ายลักษณะนี้สามารถถูกคำนวณร่วมไปกับหน่วยที่อยู่ในขอบเขตรอบข้าง เป็นวิธีที่มีประสิทธิภาพมากสำหรับใช้ในการประมวลผลภาพขนาดใหญ่
โครงข่ายประสาทแบบสังวัตนาการอาจประกอบไปด้วยหนึ่งชั้นหรือหลายชั้น และประกอบรวมกับชั้นเชื่อมต่อสมบูรณ์ (fully connected layer) (ซึ่งเทียบเท่ากับโครงสร้างภายในโครงข่ายประสาทเทียมแบบดั้งเดิม) และยังมักเติมชั้นบ่อรวม (pooling layer) โครงสร้างในลักษณะนี้ช่วยให้โครงข่ายประสาทเทียมสามารถใช้ประโยชน์จากโครงสร้างสองมิติของข้อมูลป้อนเข้าได้ โครงข่ายประสาทแบบสังวัตนาการ สามารถให้ผลลัพธ์ที่ดีเยี่ยมในการวิเคราะห์การรู้จำคำพูด เหนือกว่าโครงสร้างการเรียนรู้เชิงลึกอื่น ๆ แบบจำลองนี้ยังสามารถฝึกได้โดยใช้ อัลกอริทึมการแพร่กระจายย้อนกลับ
เมื่อเทียบกับโครงข่ายประสาทเทียมเชิงลึกแบบป้อนไปข้างหน้าแบบอื่น ๆ แล้ว โครงข่ายประสาทแบบสังวัตนาการนั้นมีพารามิเตอร์ที่ต้องพิจารณาน้อยกว่า ทำให้เป็นโครงสร้างการเรียนรู้เชิงลึกที่ถูกใช้แพร่หลาย
โครงข่ายประสาทแบบสังวัตนาการนั้นได้รับแรงบันดาลใจจากวิธีการจัดระเบียบการเชื่อมต่อของระบบประสาทในเปลือกสมองที่ใช้ในการมองเห็นของสัตว์ เซลล์ประสาทหนึ่งเซลล์จะตอบสนองต่อสิ่งเร้าในพื้นที่จำกัดเท่านั้น และพื้นที่รับความรู้สึกของเซลล์ประสาทต่างๆ จะซ้อนทับกันจนครอบคลุมลานสายตาทั้งหมด
นริศ ชัยสูตร

| รองศาสตราจารย์นริศ ชัยสูตรม> ป.ช., ม.ว.ม. |
| --- | --- |

อธิการบดีมหาวิทยาลัยธรรมศาสตร์
ดำรงตำแหน่ง 20 สิงหาคม พ.ศ. 2541 – 25 ตุลาคม พ.ศ. 2547
ก่อนหน้า: ศ.ดร.พนัส สิมะเสถียร (รักษาการ)
ถัดไป: ศ.สุรพล นิติไกรพจน์
ประธานกรรมการ บริษัท เอพี (ไทยแลนด์) จำกัด (มหาชน)
อยู่ในวาระ
เริ่มดำรงตำแหน่ง  28 เมษายน พ.ศ. 2559
 
ข้อมูลส่วนบุคคล
เกิด: 8 มิถุนายน พ.ศ. 2498 (69 ปี)
ศาสนา: พุทธ

รองศาสตราจารย์ นริศ ชัยสูตร (8 มิถุนายน พ.ศ. 2498 -)ประธานกรรมการ บริษัท เอพี (ไทยแลนด์) จำกัด (มหาชน) อดีตอธิการบดีมหาวิทยาลัยธรรมศาสตร์ (พ.ศ. 2541-2547) อดีตรองปลัดกระทรวงการคลัง อดีตผู้อำนวยการสำนักงานเศรษฐกิจการคลัง อดีตอธิบดีกรมธนารักษ์
การศึกษา

นริศ ชัยสูตร จบการศึกษาจากโรงเรียนเซนต์คาเบรียล สำเร็จการศึกษาระดับปริญญาตรี สาขาเศรษฐศาสตร์ (เกียรตินิยม) จากมหาวิทยาลัยธรรมศาสตร์ เมื่อปี พ.ศ. 2519 ปริญญาโทเศรษฐศาสตร์ ภาคภาษาอังกฤษ ในปี พ.ศ. 2521 จากมหาวิทยาลัยธรรมศาสตร์เช่นเดียวกัน และปริญญาเอก สาขาเศรษฐศาสตร์ จากมหาวิทยาลัยฮาวาย
การทำงาน

นริศ ชัยสูตร เคยดำรงตำแหน่งรองอธิการบดีมหาวิทยาลัยธรรมศาสตร์ ในระหว่างปี พ.ศ. 2536-2537 ในปีต่อมาจึงได้รับตำแหน่งคณบดีคณะเศรษฐศาสตร์ มหาวิทยาลัยธรรมศาสตร์ และได้รับแต่งตั้งเป็นอธิการบดีมหาวิทยาลัยธรรมศาสตร์ ในปี พ.ศ. 2541-2547 ภายหลังจากพ้นจากตำแหน่งอธิการบดีแล้ว จึงได้โอนย้ายมารับราชการในสังกัดกระทรวงการคลัง และในปี พ.ศ. 2554 ได้รับแต่งตั้งเป็นอธิบดีกรมธนารักษ์ และเป็นโฆษกกระทรวงการคลัง
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2552 –  เหรียญจักรพรรดิมาลา (ร.จ.พ.)
เพอร์เซปตรอนหลายชั้น

เพอร์เซปตรอนหลายชั้น (multilayer perceptron, ย่อว่า MLP) โครงข่ายประสาทเทียมแบบป้อนไปข้างหน้าชนิดหนึ่ง ประกอบด้วยชั้นของเซลล์ประสาทอย่างน้อย 3 ชั้นขึ้นไป ในแต่ละชั้นนั้นยังมีการใช้ฟังก์ชันกระตุ้นเพื่อให้ค่าแบบไม่เชิงเส้น ยกเว้นแค่ชั้นป้อนเข้า
เพอร์เซปตรอนหลายชั้นอาศัยวิธีการแพร่กระจายย้อนกลับเพื่อทำการเรียนรู้แบบมีผู้สอน โครงสร้างหลายชั้นและฟังก์ชันกระตุ้นแบบไม่เชิงเส้นทำให้เพอร์เซปตรอนหลายชั้นแตกต่างไปจากเพอร์เซปตรอนเชิงเส้น สามารถทำการแยกข้อมูลที่ไม่สามารถแยกโดยเชิงเส้นได้
เพอร์เซพตรอนหลายชั้น โดยเฉพาะอย่างยิ่งแบบที่มีชั้นซ่อนเพียงชั้นเดียว บางครั้งถูกเรียกว่าโครงข่ายประสาทเทียมแบบ "วานิลลา"
ผาแดงอินดัสทรี

| --- | --- |

ประเภท: เหมืองแร่
อุตสาหกรรม: ทรัพยากร
รูปแบบ: บริษัทมหาชน SET:PDI
ก่อตั้ง: 10 เมษายน พ.ศ. 2524
สำนักงานใหญ่: อาคารซีทีไอทาวเวอร์ ชั้น 26-27, 191/18-25 ถนนรัชดาภิเษก แขวงคลองเตย เขตคลองเตย กทม. 
บุคลากรหลัก: นาย อาสา สารสิน (ประธานกรรมการ)  นาย สดาวุธ เตชะอุบล (ประธานคณะกรรมการบริหาร)  นาย ทอมมี่ เตชะอุบล (กรรมการผู้จัดการ)
เว็บไซต์: https://www.boundandbeyond.co.th
บริษัท ผาแดงอินดัสทรี จำกัด (มหาชน) ก่อตั้งขึ้นเมื่อวันที่ 10 เมษายน 2524 ด้วยทุนจดทะเบียนเริ่มแรก 20 ล้านบาท โดยลงทุนร่วมกันระหว่างรัฐบาลไทย (กระทรวงการคลัง) ภาคเอกชนไทยและเบลเยียม (เวียมองตาน เอส.เอ.) ทั้งนี้เพื่อประกอบธุรกิจเหมืองแร่ และโรงถลุงแร่สังกะสีสำหรับผลิตโลหะสังกะสีแท่งบริสุทธิ์และโลหะสังกะสีผสม
บริษัทผาแดงอินดัสทรี มีเหมืองแร่ตั้งอยู่ที่อำเภอแม่สอด และมีโรงถลุงแร่ตั้งอยู่ที่อำเภอเมืองตาก จังหวัดตาก  และมีโรงผลิตแคลไซน์ตั้งอยู่ที่นิคมอุตสาหกรรมผาแดง จังหวัดระยอง นอกจากนี้ยังดำเนินกิจกรรมการสำรวจแร่ทั้งในและต่างประเทศ มีพนักงานจำนวน 840 คน
ในเดือนกันยายน 2564 บริษัท ผาแดงอินดัสทรี ได้เปลี่ยนชื่อเป็น บริษัท เบาด์ แอนด์ บียอนด์ จำกัด (มหาชน) โดยได้เปลี่ยนไปทำธุรกิจด้านโรงแรม
ผู้ถือหุ้นรายใหญ่

ข้อมูล ณ วันที่ 14 มีนาคม 2567
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | บริษัท คันทรี่ กรุ๊ป โฮลดิ้งส์ จำกัด (มหาชน) | 62,999,800 | 21.72% |
| 2 | บริษัท คันทรี่ กรุ๊ป โฮลดิ้งส์ จำกัด (มหาชน) (สำนักงานใหญ่) | 50,000,000 | 17.24% |
| 3 | กระทรวงการคลัง | 31,200,000 | 10.76% |
| 4 | นาย ศุภชัย วีรบวรพงศ์ | 10,708,600 | 3.69% |
| 5 | LGT BANK (SINGAPORE) LTD | 9,017,500 | 3.11% |
แหล่งข้อมูลอื่น

บริษัท ผาแดงอินดัสทรี จำกัด (มหาชน)
ถนนตากสิน

บทความนี้เกี่ยวกับถนนในจังหวัดจันทบุรี สำหรับถนนในกรุงเทพมหานคร ดูที่ ถนนสมเด็จพระเจ้าตากสิน
|  ทางหลวงแผ่นดินหมายเลข 3493 |
| --- | --- |
ถนนตากสิน

ถนนตากสินช่วงจากถนนสุขุมวิทมุ่งหน้าไปยังแยกตากสิน
ข้อมูลของเส้นทาง
ความยาว: 8.770 กิโลเมตร (5.449 ไมล์)
ทางแยกที่สำคัญ
ปลายทางทิศเหนือ:  แยกคลองทราย ใน อ.เมืองจันทบุรี จ.จันทบุรี
 :    แยกตากสิน ใน อ.เมืองจันทบุรี จ.จันทบุรี 
ปลายทางทิศใต้: ถ.ท่าแฉลบ แยกอนุบาลบุญสม ใน อ.เมืองจันทบุรี จ.จันทบุรี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ถนนตากสิน หรือ ทางหลวงแผ่นดินหมายเลข 3493 สายคลองทราย – จันทบุรี  เป็นทางหลวงแผ่นดินในจังหวัดจันทบุรี เชื่อมต่อระหว่างถนนสุขุมวิท และถนนท่าแฉลบ ในอำเภอเมืองจันทบุรีและอำเภอท่าใหม่ จังหวัดจันทบุรี
ประวัติ

ถนนตากสิน เป็นถนนที่สร้างขึ้นโดยความต้องการของประชาชนในพื้นที่ ซึ่งมีการรวมตัวกันในรูปแบบของคณะกรรมการและมีการบริจาคที่ดินเพื่อสร้างเป็นสายทางของถนนตากสิน ซึ่งหนึ่งในคณะกรรมการและผู้ร่วมบริจาคที่ดินคือ นายประสิทธิ์ ธนพัฒนากุล บริจาคที่ดินตั้งแต่บริเวณป่ายางข้างโรงเรียนตากสินศึกษา ยาวไปจนถึงบริเวณแยกตากสินในปัจจุบัน ให้สร้างถนนความกว้าง 40 เมตร ขนาด 4 ช่องจราจรเชื่อมต่อระหว่างถนนสุขุมวิทและถนนพระยาตรังในระยะแรก
ถนนตากสิน แต่เดิมเคยใช้ชื่อว่า ถนนสมเด็จพระเจ้าตากสินมหาราช ระบุไว้บนแผนที่เขตเทศบาลเมืองจันทบุรี ไม่ระบุปี ส่วนหลักฐานที่ระบุปีได้ปรากฏขึ้นครั้งแรกในเอกสารราชการเมื่อปี พ.ศ. 2534 บนผังเมืองรวมเมืองจันทบุรี จังหวัดจันทบุรี โดยกำหนดให้ถนนตากสินช่วงตั้งแต่ถนนสุขุมวิทถึงแยกตากสิน ถนนพระยาตรังป็นถนนแบบ จ1 เขตทางกว้าง 30 เมตร ขนาด 4 ช่องจราจร มีเกาะกลางกว้าง 4 เมตร และถนนช่วงตั้งแต่แยกตากสินถึงถนนท่าแฉลบเป็นถนนแบบ ข4 เขตทางกว้าง 20 เมตร ขนาด 2 ช่องจราจร เดินรถสวนทางกัน
ในปี พ.ศ. 2544 ได้มีการประกาศเวนคืนเนื้อที่จากกึ่งกลางเขตทางออกไปด้านข้างทั้งสองข้าง รวมเป็นความกว้าง 200 เมตรตลอดแนวเขตทาง เพื่อขยายเส้นทางของถนนตากสินให้รองรับการจราจรที่สูงขึ้น และอำนวยความสะดวกในการขนส่งในกิจการสาธารณูปโภค เมื่อวันที่ 30 พฤษภาคม พ.ศ. 2544 รวมถึงมีการประกาศกำหนดหมายเลขทางหลวงแผ่นดินให้กับถนนตากสินเป็นทางหลวงแผ่นดินหมายเลข 3493 เมื่อวันที่ 18 ธันวาคม พ.ศ. 2544
ในปี พ.ศ. 2565 แขวงทางหลวงจันทบุรี กรมทางหลวงได้ดำเนินการก่อสร้างขยายเขตทางจากเดิม 2 ช่องจราจร ขึ้นเป็น 4 ช่องจราจรแบบมีเกาะกลาง ตั้งแต่กิโลเมตรที่ 5+300 ถึงกิโลเมตรที่ 8+430 (ตั้งแต่ถนนพระยาตรัง ถึงถนนท่าแฉลบ) เพิ่อเชื่อมต่อกับแนวถนนของเทศบาลเมืองจันทบุรี ขนาด 6 ช่องจราจร
รายละเอียดเส้นทาง

ถนนตากสิน อยู่ในพื้นที่อำเภอเมืองจันทบุรี อำเภอท่าใหม่ จังหวัดจันทบุรี ประกอบไปด้วยถนนขนาด 4 ช่องจราจร และขนาด 2 ช่องจราจรสวนกัน ระยะทาง 8.770 กิโลเมตร พื้นผิวแอสฟัลต์คอนกรีต และพื้นผิวคอนกรีตเสริมแรงบริเวณทางแยก เป็นถนนที่เชื่อมต่อระหว่างถนนสุขุมวิท ตัดผ่านถนนพระยาตรัง และสิ้นสุดที่ถนนท่าแฉลบ (อดีตทางหลวงแผ่นดินหมายเลข 3146) มีความสำคัญในแง่ของการอำนวยความสะดวกให้กับประชาชนในการเดินทางสัญจรระหว่างถนนสุขุมวิท และเทศบาลเมืองจันทบุรี ในการขนส่งสินค้าต่าง ๆ เกี่ยวกับสาธารณูปโภค และเดินทางคมนาคมถึงกัน
ถนนตากสินเป็นหนึ่งในเส้นทางที่มีความเสี่ยงในการเกิดน้ำท่วม ในกรณีที่มีฝนตกหนัก บริเวณสะพานคลองน้ำใส ข้างสำนักงานการปฏิรูปที่ดินจังหวัดจันทบุรี เนื่องจากเป็นที่ลุ่มต่ำ โดยองค์การปกครองส่วนท้องถิ่นได้ดำเนินการขุดลอกเส้นทางระบายน้ำ เพื่อบรรเทาปัญหาดังกล่าวในฤดูฝนและฤดูน้ำหลาก
ถนนตากสิน อยู่ภายใต้การดูแลของ 2 หน่วยงาน คือ
กรมทางหลวง ตั้งแต่จุดเริ่มต้นสายทาง กิโลเมตร 0+000 จนข้ามสะพานข้ามคลองน้ำใส กิโลเมตรที่ 8+430 ระยะทาง 8.430 กิโลเมตร
เทศบาลเมืองจันทบุรี ตั้งแต่สะพานข้ามคลองน้ำใส กิโลเมตร 8+430 ไปจนถึงแยกบุญสม บรรจบถนนท่าแฉลบ กิโลเมตรที่ 8+770 กิโลเมตร ระยะทาง 0.340 กิโลเมตร
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 แยกทางหลวงหมายเลข 3 - ต่อทางของเทศบาลเมืองจันทบุรี
| จันทบุรี | 0+000 | แยกคลองทราย |  ถนนสุขุมวิท ไป จ.ตราด  |  ถนนสุขุมวิท ไป จ.ระยอง |  |
| จันทบุรี |  | − | ซ.ตากสิน 3 ไป ถ.รักศักดิ์ชมูล                 | ไม่มี |  |
| จันทบุรี |  | − | ซ.ตากสิน 5 ไป ถ.รักศักดิ์ชมูล                 | ไม่มี |  |
| จันทบุรี | 4+989 | แยกตากสิน |  ทล.3153 เข้าเมืองจันทบุรี  |  ทล.3153 ไป อ.ท่าใหม่ |  |
| จันทบุรี |  | − | ซ.พระยาตรัง 9 เข้าเมืองจันทบุรี  | ไม่มี |  |
| จันทบุรี | 8+430 | สะพาน ข้ามคลองน้ำใส | สะพาน ข้ามคลองน้ำใส | สะพาน ข้ามคลองน้ำใส | สะพาน ข้ามคลองน้ำใส |
 ถนนตากสิน (บริเวณหน้าสำนักงาน ส.ป.ก.)
| เชื่อมต่อจาก:  ทล.3493 | เชื่อมต่อจาก:  ทล.3493 | เชื่อมต่อจาก:  ทล.3493 | เชื่อมต่อจาก:  ทล.3493 | เชื่อมต่อจาก:  ทล.3493 |  |
| จันทบุรี | 8+770 | แยกบุญสม | ถ.ท่าแฉลบ ไป เข้าเมืองจันทบุรี                 | ถ.ท่าแฉลบ ไป บ.ท่าแฉลบ |  |
      สะพาน              กำลังก่อสร้างหรือโครงการในอนาคต
เขตการควบคุม

| ช่วงที่ | ตอน | ชื่อตอน | หลัก กม>  | ระยะทาง (กม> ) | หมวดทางหลวง | แขวงทางหลวง | จังหวัด |
| --- | --- | --- | --- | --- | --- | --- | --- |
| 1 | 0100 | สายแยกทางหลวงแผ่นดินหมายเลข 3 (คลองทราย) – ต่อทางของเทศบาลเมืองจันทบุรีควบคุม | 0+000 - 8+430 | 8.430 | หมวดทางหลวงบางกะจะ | แขวงทางหลวงจันทบุรี | จันทบุรี |
| 2 | - | ถนนตากสิน (บริเวณหน้าสำนักงาน ส.ป.ก.) | 8+430 - 8+770 | 0.340 | เทศบาลเมืองจันทบุรี | เทศบาลเมืองจันทบุรี | จันทบุรี |
| รวม | รวม | 2 ตอนควบคุม | รวมระยะทาง | 8.770 กม. | 8.770 กม. | 8.770 กม. | 8.770 กม. |
สถานที่สำคัญ

แยกบุญสม จุดบรรจบถนนท่าแฉลบพุทธมณฑลจันทบุรี
สำนักงานการปฏิรูปที่ดินจังหวัดจันทบุรี
สำนักงานตรวจบัญชีสหกรณ์จังหวัดจันทบุรี
สำนักงานสาขาชั่งตวงวัดเขต 4-2 จันทบุรี
สำนักงานเขตพื้นที่การศึกษาประถมศึกษาจันทบุรี เขต 1
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน กรมทางหลวง กระทรวงคมนาคม
แยกตากสิน จุดตัดถนนพระยาตรัง
ถนนตากสินช่วงเทศบาลเมืองจันทบุรี
ตำบลสลุย

| ตำบลสลุย |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Salui
ทางหลวงแผ่นดินหมายเลข 4 หลักกิโลเมตรที่ 453–454 บริเวณที่ตั้งของศาลพ่อตาหินช้าง
ประเทศ: ไทย
จังหวัด: ชุมพร
อำเภอ: ท่าแซะ
พื้นที่
 • ทั้งหมด: 126.0 ตร.กม. (48.6 ตร.ไมล์)
ประชากร (2565)
 • ทั้งหมด: 8,207 คน
 • ความหนาแน่น: 65.13 คน/ตร.กม. (168.7 คน/ตร.ไมล์)
รหัสไปรษณีย์ : 86140
รหัสภูมิศาสตร์: 860203
 ส่วนหนึ่งของสารานุกรมประเทศไทย
| องค์การบริหารส่วนตำบลสลุย |
| --- | --- |
องค์การบริหารส่วนตำบล
อบต.สลุยที่ตั้งที่ทำการองค์การบริหารส่วนตำบลสลุย
พิกัด: 10°49′39.9″N 99°12′49.3″E﻿ / ﻿10.827750°N 99.213694°E﻿ / 10.827750; 99.213694
ประเทศ:  ไทย
จังหวัด: ชุมพร
อำเภอ: ท่าแซะ
พื้นที่
 • ทั้งหมด: 126.0 ตร.กม. (48.6 ตร.ไมล์)
ประชากร (2565)
 • ทั้งหมด: 8,207 คน
 • ความหนาแน่น: 65.13 คน/ตร.กม. (168.7 คน/ตร.ไมล์)
รหัส อปท.: 06860208
ที่อยู่ที่ทำการ: เลขที่ 5/1 หมู่ที่ 6 ถนนเพชรเกษม ตำบลสลุย อำเภอท่าแซะ จังหวัดชุมพร 86140
เว็บไซต์: www.saluy.go.th
 ส่วนหนึ่งของสารานุกรมประเทศไทย
สลุย เป็น 1 ใน 10 ตำบลของอำเภอท่าแซะ จังหวัดชุมพร เป็นที่ตั้งของศาลพ่อตาหินช้าง หรือเรียกอีกชื่อว่าศาลพ่อศรีหริมงคล เป็นศาลที่ประดิษฐานรูปเคารพอันศักดิ์สิทธิ์ เป็นหินที่มีรูปร่างลักษณะเหมือนช้างมี 11 เศียร และเป็น 1 ใน 4 ตำบลของจังหวัดชุมพรที่มีอาณาเขตติดต่อกับสหภาพพม่า
ที่ตั้งและอาณาเขต

ตำบลสลุย มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับตำบลสองพี่น้อง
ทิศตะวันออก ติดต่อกับตำบลดอนยาง และตำบลชุมโค (อำเภอปะทิว)
ทิศใต้ ติดต่อกับตำบลหงษ์เจริญ และตำบลรับร่อ
ทิศตะวันตก ติดต่อกับสหภาพพม่า
ประวัติ

"สลุย" มีประวัติเล่าขานต่อกันมาว่า ในราว พ.ศ. 2329 เจ้าประดุงกษัตริย์พม่าได้ยกทัพมาทางปักษ์ใต้ 1 ทัพ ซึ่งมีแกงหวุ่นแมงญี อัครมหาเสนาบดีพม่า ยกทัพมาจากเมืองมะริด มาตีเมืองชุมพร เมืองไชยา ไปล้อมเมืองนครศรีธรรมราชไว้ การทำสงครามครั้งนี้ทำให้เกิดการเล่าลือกันต่อ ๆมาว่า ชาวบ้านที่ตั้งรกรากอยู่ในสลุยจัดเตรียมเสบียงไว้ยามเกิดศึกสงครามและในช่วงฤดูแล้งและได้นำครกตำข้าวทิ้งคลองไม่ให้ข้าศึกทำเสบียงได้ คงเหลือไว้แต่สากตำข้าวมากมาย ชาวบ้านจึงเรียกว่า “สากกะลุย” คำว่า “กะลุย” (ภาษาใต้) แปลว่า มาก ต่อมาเพี้ยนเป็น “สลุย” ในปัจจุบัน
ในอดีตตำบลสลุยเป็นตำบลที่มีพื้นที่ขนาดใหญ่มาก ใน พ.ศ. 2522 ทางราชการจึงแยกพื้นที่ในขณะนั้น ได้แก่ หมู่ 1 บ้านสามไกร, หมู่ 2 บ้านนายาว, หมู่ 3 บ้านสลุย, หมู่ 4 บ้านตาหงษ์, หมู่ 11 บ้านปากด่าน, หมู่ 12 บ้านบึงลัด แยกตั้งเป็นตำบลหงษ์เจริญ
และใน พ.ศ. 2536 ได้แบ่งแยกพื้นที่ตำบลอีกครั้งเนื่องจากมีพื้นที่กว้างขวาง จึงแยกพื้นที่หมู่ 3 บ้านงาช้าง, หมู่ 4 บ้านร้านตัดผม, หมู่ 5 บ้านตาเงาะ, หมู่ 8 บ้านห้วยทรายขาว, หมู่ 10 บ้านห้วยใหญ่, หมู่ 12 บ้านสามล้าน, หมู่ 14 บ้านดวงดี แยกตั้งเป็นตำบลสองพี่น้อง
การแบ่งเขตการปกครอง > การปกครองท้องที่

ตำบลสลุยแบ่งพื้นที่การปกครองออกเป็น 8 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| หมู่ 1 |  | บ้านปะระ |  | (Ban Para) |  |  |
| หมู่ 2 |  | บ้านใหม่สมบูรณ์ |  | (Ban Mai Sombun) |  |  |
| หมู่ 3 |  | บ้านหินกูบ |  | (Ban Hin Kup) |  |  |
| หมู่ 4 |  | บ้านพรุตะเคียน |  | (Ban Phru Takhian) |  |  |
| หมู่ 5 |  | บ้านเหมืองทอง |  | (Ban Mueang Thong) |  |  |
| หมู่ 6 |  | บ้านเนินทอง |  | (Ban Noen Thong) |  |  |
| หมู่ 7 |  | บ้านสวนทรัพย์ |  | (Ban Suan Sap) |  |  |
| หมู่ 8 |  | บ้านสะพานหิน |  | (Ban Saphan Hin) |  |  |
การแบ่งเขตการปกครอง > การปกครองส่วนท้องถิ่น

ท้องที่ตำบลสลุย มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลสลุย ครอบคลุมพื้นที่ตำบลสลุยทั้งหมด ซึ่งเป็นสภาตำบลสลุยที่จัดตั้งขึ้นใน พ.ศ. 2516 และยกฐานะขึ้นเป็นองค์การบริหารส่วนตำบลสลุยในวันที่ 30 มกราคม พ.ศ. 2539 จนถึงปัจจุบัน
ประชากร

พื้นที่ตำบลสลุยประกอบด้วยหมู่บ้านทั้งสิ้นจำนวน 8 หมู่บ้าน มีจำนวนประชากร 8,207 คน แบ่งเป็นชาย 4,102 คน หญิง 4,105 คน (เดือนธันวาคม 2565) เป็นตำบลที่มีจำนวนประชากรเป็นลำดับ 5 ในอำเภอท่าแซะ
* พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2565 | พ> ศ. 2564 | พ> ศ. 2563  | พ> ศ. 2562 | พ> ศ. 2561 | พ> ศ. 2560 | พ> ศ. 2559 |
| --- | --- | --- | --- | --- | --- | --- | --- |
| เนินทอง | 1,389 | 1,394 | 1,387 | 1,387 | 1,397 | 1,381 | 1,370 |
| ใหม่สมบูรณ์ | 1,341 | 1,349 | 1,362 | 1,361 | 1,368 | 1,374 | 1,364 |
| ปะระ | 1,283 | 1,276 | 1,263 | 1,255 | 1,248 | 1,227 | 1,219 |
| เหมืองทอง | 1,115 | 1,112 | 1,098 | 1,084 | 1,075 | 1,072 | 1,071 |
| สวนทรัพย์ | 959 | 967 | 965 | 980 | 1,007 | 1,007 | 1,010 |
| พรุตะเคียน | 782 | 789 | 780 | 789 | 800 | 809 | 814 |
| หินกูบ | 720 | 730 | 724 | 720 | 717 | 718 | 720 |
| สะพานหิน | 618 | 611 | 618 | 608 | 599 | 605 | 619 |
|  | 8,207 | 8,228 | 8,197 | 8,184 | 8,211 | 8,193 | 8,187 |
ฟังก์ชันกระตุ้น

ฟังก์ชันกระตุ้น (activation function) หรือ ฟังก์ชันถ่ายโอน (transfer function) คือฟังก์ชันที่กำหนดค่าขาออกจากผลรวมบางอย่างของค่าในแต่ละเซลล์ในชั้นป้อนเข้าของโครงข่ายประสาทเทียม (ซึ่งมักเป็นผลรวมถ่วงน้ำหนักเชิงเสิน) โดยทั่วไปแล้วจะใช้เป็นฟังก์ชันไม่เชิงเส้น และมักเป็นฟังก์ชันทางเดียว
ภาพรวม

ในแบบจำลองโครงข่ายประสาทเทียมที่นิยมใช้กันนั้น เซลล์ในแต่ละชั้นจะรับค่าป้อนเข้าแล้วคำนวณผลรวมถ่วงน้ำหนักจากนั้นจึงป้อนให้กับฟังก์ชันกระตุ้นเพื่อเป็นค่าขาออกสำหรับชั้นถัดไป
ในสูตรดังต่อไปนี้  \varphi  คือฟังก์ชันกระตุ้น
ฟังก์ชันกระตุ้นในยุคเริ่มแรกนิยมใช้ฟังก์ชันขั้นบันได แต่หลังจากที่มีการพัฒนาวิธีการแพร่กระจายย้อนกลับขึ้นมาในปี 1986 จึงนิยมใช้ฟังก์ชันซิกมอยด์
ปัจจุบันฟังก์ชันกระตุ้นที่ได้รับการกล่าวว่าดีที่สุดคือฟังก์ชัน ReLU (ฟังก์ชันทางลาด)
พันธ์ทิพย์ สุรทิณฑ์

นางพันธ์ทิพย์ สุรทิณฑ์ ประธานคณะกรรมการตรวจสอบและประเมินผลประจำกระทรวงการคลัง อดีตประธานกรรมการ บริษัท ธนารักษ์พัฒนาสินทรัพย์ จำกัด กรรมการอิสระ บริษัท วายแอลจี บูลเลี่ยน แอนด์ ฟิวเจอร์ส จำกัด อดีตอธิบดีกรมธนารักษ์ รองปลัดกระทรวงการคลัง และผู้อำนวยการสำนักงานคณะกรรมการนโยบายรัฐวิสาหกิจ เกิดวันที่ 23 มีนาคม พ.ศ. 2491
การศึกษา

2541 ปริญญาบัตรวิทยาลัยป้องกันราชอาณาจักร (วปอ.) รุ่นที่ 40
2514 M.A. (Business Administration) , Fort Hays Kansas State College, U.S.A.
2513 บัญชีบัณฑิต (เกียรตินิยมอันดับ 2) , คณะพาณิชยศาสตร์และการบัญชี จุฬาลงกรณ์มหาวิทยาลัย
ตำแหน่งหน้าที่

2549 อธิบดีกรมธนารักษ์
2548 รองปลัดกระทรวงการคลัง
2545 ผู้อำนวยการสำนักงานคณะกรรมการนโยบายรัฐวิสาหกิจ
2543 หัวหน้าผู้ตรวจราชการกระทรวงการคลัง
2541 ที่ปรึกษาด้านการแปรรูปและประเมินผลรัฐวิสาหกิจ
2539 รองอธิบดีกรมบัญชีกลาง
2538 ผู้อำนวยการสำนักรัฐวิสาหกิจและหลักทรัพย์ของรัฐ กรมบัญชีกลาง
2538 นักวิชาการคลัง 9 ช.ช. (ด้านหนี้สาธารณะและเงินคงคลัง) กรมบัญชีกลาง
เครื่องราชอิสริยาภรณ์

พ.ศ. 2549 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2541 –  เหรียญจักรพรรดิมาลา (ร.จ.พ.)